
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 26 februarie2019
            Nr.4c-13/64/2019
            Plx. 20/2019


A V I Z 

referitor la Propunerea legislativă pentru modificarea art.31 din Legea nr.217/2016 privind diminuarea risipei alimentare
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare cu Propunerea legislativă pentru modificarea art.31 din Legea nr.217/2016 privind diminuarea risipei alimentare trimis cu adresa nr. Plx. 20 din 7 februarie 2019, înregistrat la Comisia juridică, de disciplină şi imunităţi sub nr.4c-13/64 din 7 februarie 2019.

Conform dispoziţiilor art.75 alin.(2) din Constituţia României, republicată, şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este primă Cameră sesizată.

Propunerea legislativă are ca obiect de reglementare modificarea art.3 indice 1 din Legea nr.217/2016, în sensul extinderii facilităţilor fiscale de care beneficiază operatorii economici care transferă alimente prin donare.
În şedinţa din data de 26 februarie 2019, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive şi au avut în vedere avizele favorabile ale Consiliului Legislativ şi ale Consiliului Economic şi Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz favorabil iniţiativei legislative.

În raport de obiectul şi conţinutul reglementării, proiectul de Lege face parte din categoria legilor ordinare.

  PREŞEDINTE,    



SECRETAR,

                        Nicuşor HALICI

               Aida-Cristina CĂRUCERU

